سیالي

سیالي    په بازارونو کې د سالمې سیالۍ هغه قانوين عمل او یا کړنې، چې د دوه او یا ډېرو سیالو کاروبارونو ترمنځ، چې یو شان توکي یا خدمتونه عرضه کوي او یا ورته تقاضا لري د یو بل په وړاندې یې ترسره کیږي لکه اعلانات، د تولید د کیفیت ښه کول، د قېمت راټیټول او داسې نور، چې د عین تولید لپاره وي او معمولا  په دوه ډولونو سره ترسره کېږي، چې عبارت دي له:
 د څو سیالو کاروبارونو ترمنځ سیالي  (Competition Among a Few)
  د ډېرو کاروبارونو ترمنځ سیالي  (Competition Among Many).
د یادولو وړ ده، چې سیالي د اقتصاد له بنسټیزو مباحثو څخه ده او په بیلابیلو بڼو ترسترگو کېږي لکه د تولیدوونکو ترمنځ سیالي، د تقاضا کوونکو ترمنځ سیالي.

سرچینې
 د اقتصاد او تجارت اصطلاحات / پوهاند عبدالله عادل او امان الله ورین

وېشنيزه:سیالي
وېشنيزه:اقتصاد